
POLISNAN TA MUCHO SUAVE 


PA GARA E CRIMINALNAN 
CU TIN ARUBA DEN UN ANSHA TOTAL 


E trabounan haci pa nos polisnan ultimo riba e automobilistanan, 
no a merece ningun premio di oro y tampoco un certificado. Hopi 
di nos automobilistanan riba e dia ey sigur lo a cambia di humor y 
a bira un poco mas agresivo di loke talvez nan ta caba. No tin nada 
di elogia, si esaki ta un distancia leu for di e raport di calidad. E 
control haci pa e polisnan, no a duna e resultado cu nos como 
poblacion a spera riba esey. E polisnan solamente por a logra gara 
dos of tres ilegal. Mientras cu nos automobilistanan si a logra haya 
un multa pasobra un of mas papel no tabata na ordo. Y tambe 
esnan cu no ta tin nan number di auto paga ainda, a haya un multa 
pa paga. E number di autonan cu no a ser paga lo a trece talvez mas 
placa den e caha di gobierno manera a ser spera? 



Ta parce cu nos gobernantenan no 
a realiza ainda, cu nos Arubianonan 
dia pa dia ta ser menasa mas y mas 
pa atracadornan profesional 
estranhero cu no conoce e palabra 
compacion. Y ta pakico e control 
no a ser haci pa nos polisnan por a 
logra di haya armanan ilegal y pisa 
cu ta circulando na Aruba? Si bo 
mester sigui e noticianan 
diariamente pa medionan di nos 
Prensanan, anto bo mes por saca 
bo conclusion, cu e criminalidad 
na nos pais a subi drasticamente. 
Ta parce cu tin mas arma di candela 
cu ta circula na Aruba cu nos 
poblacion cu ta habitando nos pais. 
E intranquilidad cu ta reinando na 
Amba por ser sinti den tur skina di 
nos comunidad. Pero ya cu e 
polisnan ta para e autonan den 
filanan largo, anto pakico no a haci 
na e mesun momento ey, pa trata 


pa haya armanan, den cualquier di 
e autonan cu ta circulando riba 
nos careteranan? E mester ta un 
sorto di control severo y sin 
compacion cu e chofernan of e 
pasaheronan, cu ta kehando cu 
nan lo yega laat na nan trabou. E 
propietarionan di un empresa, 
sigur lo tin comprondemento pa 
esey, ya cu esaki ta algo cu ta 
contribui tambe na nan fabor. 
Pasobra awendia ta cual 
comerciante mas tin e seguridad 
cu nan lo no ser e proximo victima? 
Ningun di e comerciantenan no 
kier para mira, con nan placa cu 
nan a drama hopi sodor pa esey, 
pa yega asina leu cu nan lo 
desparece pa semper na man di un 
di e atracadornan cu armanan 
sumamente pisa. E control 
necesario pa encontra armanan, 
mester ser busca hasta bou di e 


autonan como cu esaki ta un 
necesidad urgente. 

E mundo baho di atracadoman 
profesional ya tin Aruba riba nan 
mapa marca, como un joya di un 
pais facil pa comete nan actonan 
baho, den cual tanto e poblacion 
consistiendo di riqueza of esnan di 
menos riqueza, ta facil pa podera 
di nan. Y si nos gobemantenan te 
ainda no ta tuma e hecho tristo aki 
den consideracion, anto pronto 
Amba lo ser enfrenta pa crimennan 
mas profesionalismo, cu te ainda 
ta desconoci pa nos pais Aruba. 
No por ta asina nunca cu Amba 
mester funciona como un in- 
strumento pa e elementonan, cu un 
dia pa otro lo por hundi nos pais 
tan stima. E elementonan anti- 
social no conoce kico exactamente 
ta nos cultura, y cu Aruba 

internacionalmente ta goza di e 
bon nomber como e isla di 
tranquilidad, cu su hendenan tan 
amable y bondadoso. No mester 
haci e pregunta mes, ta cuanto 
turista cu a ser victima di e 
elementonan ey, cu ya a bira lomba 
pa Aruba y a busca un otro 
destinacion pa pasa nan vacacion. 
Ta parce cu ta nos Gobemantenan 
mes, ta duna e sinverguenzanan ey 
e legimitacion necesario, pa nan 
por haci of deshaci di Aruba manera 
nan ta desea. Un legimitacion cu 
sigur lo bai resulta den un veneno 
mortal. Y ta cuanto di nos propio 
yiunan di tera talvez no ta ser uza 
como dicipulonan pa e 
elementonan ey? Ki bunita y dushi 
e bida por ta na Aruba, si nos por 
cumpli tur dia cu nos trabou y 
relaha nos mes den un restaurant 
of den cualquier otro lugar, cu tur 
e tranquilidad necesario. A yega e 


momento cu nos polisnan mester 
tene nan mes mas ocupa pa controla 
tur auto cu ta posible cu ta moviendo 
riba nos careteranan di un manera 
profesionalismo. Mester ser 
controla profundamente den e 
autonan cu ser para pa nos 
polisnan. Den parti di e motor, den 
bahul, bou di e asientonan y hasta 
bou di e autonan, pa Aruba por 
vence di e criminalidad cu ta 
asutando nos pais, pa hunto den 
coro nos por grita: "Bingo". 

Y laga nos tur cu ta habitando e 
pais aki comparti nos yudanza na 
nos polisnan. Nos polisnan pa nan 
labornan cu semper ta core e risico 
pa nan bida, mester ser respeta cu 
tur honor. Ta e polisnan ta esnan 
cu semper ta brinda nos e yudanza 
necesario, na momento cu nos 
encontra nos mes den dificultadnan 
serio. Hecho ta cu nos mester di e 


polisnan. Nos polisnan tambe ta 
pertenece di famianan cu tur 
momento ta den ansha y susto, pa 
nan trabou cu nan tin yena cu 
risiconan cu por resulta fatal. Laga 
nos spera cu pronto tanto na salida 
y drentamento di e solo den 
horizonte, cu nos por tin tanto un 
dia y anochi cu ta leu for di tur 
ansha pa e criminalidad cu a podera 
di Aruba. 

E AMIGA 
FOR Dl UN OTRO PAIS 

Cuanto vez un cuminzamento for di nada no sa florece, te un di e partinan 
mas grandi y bunita cu por existi pa un persona? E berdad tras di esaki 
mi a yega di experiencia. Despues di binti aña di correspondencia cu un 
amiga cu tur mi pasenshi, mi por a realiza e balor di e amiga ey, ora cu 
mi a ser corona di un manera triunfante. 


Tur esaki a cuminza riba un mainta, 
ora cu mi persona, a encontra un 
aviso den un di e revistanan 
popular di Bombay, cu 
direccionnan di jovennan for di 
casi tur parti di mundo cu ta 
buscando un amigo of amiga 
coresponsal na Merca. Mi a yega 
di experencia, con diferente 
persona sa ricibi cartanan pa medio 
di avion. Y tur eseynan ta di 
personanan desconoci pa nan. E 
tabata un rage total. Pero pakico 
mi tambe no por trata, na yega pa 
encontra un amiga pa medio di 
correspondencia? Di e manera aki 
tambe mi a yega di escohe direccion 


di un tal Alice H. cu ta bibando na 
Los Angeles. Un mucha muher a 
duna mi e conseho, cu un hende 
muher ta gusta ricibi carta scirbi 
riba papel roos. Y mi a tuma e 
conseho duna na mi persona na 
serio. Asina tambe mi a haci mi 
promer experimento pa medio di 
mi pen, scirbiendo e siguiente 
letranan den e carta consistiendo 
di e palabranan aki: " Amable 
amiga di correspondencia," mi a 
cuminza mi carta domina pa 
nerviosidad iqual cu un mucha cu 
ta bayendo school, y cu ta den e 
periodo pa pasa su examen. Mi no 
ta tin tanto cos di conta y mi pen ta 


moviendo poco-poco riba e papel 
di scirbi carta. Na momento cu mi 
a post e carta, mi a haya un 
sentimiento, mescos cu mi a ser 
bora cu balanan causa pa un 
enemigo. 

E contesta riba mi carta a yega mas 
liher di loke mi a spera for di Los 
Angeles. Na e momento ey mi a 
keda sumamente ansioso, pa sa 
kico a ser scirbi den e carta. Mi a 
habri e carta y por a lesa di loke a 
ser scirbi na mi persona: "Mi ta 
puntrando mi mes, ta con mi 
direccion por a aparece den e kolom 
di correspondencia te na unda cu 

bo ta bibando," Alice a scirbi. 
"Pasobra e distancia for di Los 
Angeles y Hulanda ta kedando 
hopi leu mes for di otro. "Pero si, ta 
algo hopi grandioso mes, pa por a 
tende pa medio di un carta, di un 
persona cu nunca mi no a yega di 
mira promer of por a tende algo di 
su persona. Pero di tur manera mi 
a realiza, cu bo kier mi como bo 
amiga di correspondencia y esey 
pa mi ta un gran honor. Pa e motibo 
aki, pa medio di mi carta, mi ta 
penetra un poco mas serca di bo 
persona como un bon amiga. Mi ta 
spera di corazon cu bo lo reacciona 
mas pronto cu ta posibel riba mi 
carta. Tur clase di saludo . . ." 

Kere mi, pero mi no por corda mas 
cuanto vez mi a yega di lesa e carta 
cortico ey. Pa mi ta iqual cu cada 
letras den e carta tabata resona e 
melodia di mas romantico, cu por 
ser produci pa un ser humano. Y 
enverdad cu mi por a sinti mi mes 
igual cu mi tabata den cielo di tanto 
felicidad. Mi ta un persona hopi 
cuidadoso den mi correspondencia, 
y no ta scirbi nada cu por pone un 
mucha muher Americana den 
tentacion. Mi ta un persona 
sentimental y tambe timido den 
escohemento di mi palabranan. 
Pero na un parti di mi corazon tin 
un espacio romantico cu a aparece, 
cu mi no tin un idea exacto con pa 
expresa esaki. 

Alice su cartanan dirigi na mi 
persona semper ta largo, pero e sa 
conta masha poco di su persona. 
Envelopnan grandi, souvenirnan 
chiquito, revistanan y bukinan ta 


yega den mi poder, for di un pais 
cu ta kedando hopi leu mes for di 
Hulanda. Pa mi persona, Alice 
mester ta un mucha muher 
Americana rico, y cu e ta mes un 
bunita cu tur e regalonan cu e ta 
manda pa mi. Nos amistad pa 
medio di cartanan a bira algo 
exitoso. 

Un solo pregunta a keda molestia 
mi persona. Lo por ta algo sin 
manera pa puntra un mucha muher 
pa su edad? Of kico lo ta di malo, 
si mi mester puntra un mucha 
muher pa un potret di su persona? 
No, mi mes no ta mira nada malo 
den esey. Asina tambe den un carta, 
mi a puntra Alice pa un potret di su 
persona. Y por ultimo e carta tan 
spera cu e contesta a alcanza mi. 
Alice den un sistema hopi simpel a 
sciribi, cu actualmente e no ta 
pertenece di ningun potret di su 
persona, pero cu podiser e lo manda 


mi uno despues. Tambe den e carta, 
e la scirbi, cu mayoria parti di e 
mucha muhernan Americana ta 
mucho mas bunita cu su persona. 
Pero Alice por ta scondiendo algo 
pa mi? Kere mi palabra, esey si 
mi'n sa. Ai, pero ta tur muher mes 
ta asina! E añanan no a para keto y 
nan a pasa mas liher cu mi por a 
pensa. Mi correspondencia cu Alice 
a bira menos interesante. Y e 
cartanan cu mi sa scirbi of haya, no 
ta di e tanto ey mas. Pero si nos a 
keda scirbi otro aunque no manera 
antes. Na momento cu mi sa cu 
Alice ta sufriendo di un quibrante 
di salud, mi ta manda Alice un 
carta cu e deseonan pa un pronto 
recuperacion. Y den tur e lunanan 
di December mi ta manda su 
persona un tarheta di pasco. Tambe 
den vez en cuando mi sa manda 
Alice algun regalo. Pero mientras 
tanto mi a bira un homber mas 
adulto y a casa cu un señora cu a 

brinda mi tres yui. Mi a laga mi 
señora mira e cartanan di 
correspondencia cu mi sa haya di 
Alice. Mi ta tin e pensamento cu un 
dia mi mester por logra haya Alice 
pa mira. Y e pensamento aki, a 
keda bibo den mi mente y tambe 
serca mi famia. 

Te cu riba un dia, mi a ricibi un 
pakete cu un handschrift straña pa 
mi persona. E pakete a yega den mi 
poder, pa medio di avion for di 
America, na unda Alice ta bibando. 
Pero ta kende e amiga nobo aki lo 
ta, cu ta tratando na aserca mi 
persona pa medio di 
correspondencia? Mi a puntra den 
mi mes, mientras cu mi a cuminza 
habri e pakete. 

E contenido tabata algun revista y 
un carta cortico. Ansioso mi a laga 
mi miradanan core riba e dos 
letranan cu tabata scirbi pa duna 
mi e siguiente di compronde: 
"Como un bon amiga di Alice cu 
bo persona conoce bon, ta algo 
duro y hopi duele pa participa na 
bo, cu diadomingo ultimo Alice pa 
medio di un accidente di auto a 
perde su bida. Como cu Alice ya ta 
un persona hopi bieu, y durante 
April a cumpli su 78 aña di edad, e 
no a ripara e auto cu ta biniendo 
cu'n velocidad halto riba su 
persona. Durante cu Alice tabata 
na bida, hopi vez e la yega di conta 
mi di bo persona. Tambe con 
contento e tabata keda, ora cu e 
ricibi un carta di bo persona for di 
Hulanda . . . Alice tabata un muher 
cu tabata hiba un bida solitaria. 
Pero si, e tabata un bon persona 
mes, cu ta gusta yuda otro hende 
cu ta den necesidad. Esey tabata 
algo cu e tabata haci sea cu e 
conoce nan of tambe si nan ta 
straña pa su persona. Alice semper 
ta despuesto pa brinda su yudanza, 
aunque si e persona ta bibando leu 
si of no. E persona cu a scirbi e 
carta ey a termina puntrando cu si 
mi tin gana di keda cu e potret di 

Alice, cual tabata den e envelop 
hunto cu e carta. Tabata su deseo 
pa te despues di su morto, cu su 
potret lo tin cu ser manda pa mi 
persona. 

Aunque cu Alice tabata un muher 
bieu, su cara riba e potret tabata 
bunita y yen di bida. Un cara cu 
sigur mi tin hopi di gradici na ne pa 
tur e alegria cu e la brinda mi 
persona. Aunque cu e tempo ey mi 
tabata joven y timido, y Alice ya 
tabata un muher di edad halto, 
sinembargo e la logra di yena e 
espacio bashi cu tabata tin den mi 
bida. Mi amiga di correspondencia 


ya no ta den e mundo aki mas. Y na 
e momento ey mi por a sinti, cu e 
proyecto tan bunita y yena cu 
recuerdo cu Alice a logra construi 
den mi corazon, awor y pa semper 
a ser termina. Mi a cumpra un 
leishi pa e potret y mi a pone esey 
banda di un cruz. Despues mi a 
cende un bela pa e muher cu semper 
mi a respeta, y cu tanto mi a desea 
di por tin un potret di mi amiga di 
correspondencia. Y e potret a bin. 
Aunque cu mi corazon di paden a 
keda tristo, sinembargo mi a sinti 
un satisfecho y un alivio total. Alice 
a cumpli cu su palabra y a percura 
pa mi por a haya su potret. 

IMOS BIEUWNAN TA CONTA 



E DOCIER DE LA fTJEATE CV A DEPOSITA 
SV (OATIAXZA DEA IM HEADE STRAAA 

DVRAATE SIGEO 19 


Doctor De La Fuente tabata un persona hopi stima mes na Aruba. Semper e tabata percura pa su 
placanan por keda core den e cifra berde. Loke ta e palabra debe e docter aki no conoce. Docter 
De La Fuente conoce su deber pa e funcion cu e ta cumpliendo na Aruba. Y aunque cu por costa Dr. 
De La Fuente extra oranan di trabou pa duna su yudanza na e pacientenan, e tabata haci esey cu 
tur su amor. Placa no tabata hunga un rol importante pa e docter aki den su bida. Y na momento cu 
un paciente mester keda satisfecho cu su ayudo, anto e docter cu un hari chiquito riba su cara 
orgulloso tabata tuma despedida di su paciente. 



Autor: MARIO KOOLMAN 
Compila pa: Theolindo Lopez 

"Bon," e doctor a yega di bisa un 
paciente, "por lo pronto mi no ta 
kere cu nos lo mira otro mas. No ta 
asina? Bo a recupera y ta per- 

fectamente bon awor di salud." 
Despues cu e doctor a tuma 
despedida di su ultimo paciente, 
cu un cara satisfecho e la bandona 
su oficina di consulto. Pero riba un 
dia, e docter a ripara, cu su salud 
mes no tabata di e perfecto ey. 
Tabata iqual cu e docter tabata 
hayando e falta di e claridad di 
solo. Su cara tabata menos contento 
y su miradanan tabata mas serio. E 
docter cu tur su animo a trata pa 
domina su nervio. Pero esey no a 
yuda e docter den nada. Riba un 
dia e docter a tuma e decision pa 
bishita algun di e docternan cu 
Aruba ta perteneciendo. Pero for 
di tur e docternan cu De la Fuente 


a bishita pa consulta, e por a tende 
e mesun participacion. 

"Doctor De La Fuente, ta algo hopi 
duro pa participa bo e siguiente, 
pero e enfermedad cu ta molestia 
bo garganta, no tin cura pa esey." 
Docter De La Fuente a baha su 
cabez abou y despues a bisa: 
"Sinembargo hopi danki pa e 
participacion, docter. Mi no ta sigui 
haci mas pregunta, como cu mi no 
kier ser un persona molestioso." 
"Molestioso?" e docter a bisa. "Pero 
amigo De La Fuente, hamas bo ta 
conoci entre nos como un persona 
molestioso. Talvez bo tin un 
enfermedad na bo garganta cu lo 
por cura di su mes." Riba e cara di 

docter De La Fuente a aparece un 
hari chiquito. Un poco despues e 
docter a bandona e oficina di e 
consulto na unda e la haya e noticia 
terible pa tende. E la realiza su mes 
bon, cu a keda su persona poco 
tempo pa e por amusa su mes. Pero 
e lo ser duro y lo carga e 
sacrificionan na su encargo. Na 
momento cu e docter a yega su cas, 
su atencion a ser hala pa su dos 
yiunan chiquito y ainda inocente y 
tambe su señora cu semper a brinda 
su persona tur e cariño necesario. 
Pero e sa awor cu pronto tur 
eseynan lo pertenece na pasado. E 
anochi ey despues cu su señora a 
hiba e dos muchanan pa nan 
camber, e docter a hala un rosea 
profundo y a bisa: "Mi amor, 
semper bo a ser un bon señora pa 
mi, pero bo mes por a ripara, cu 
ultimo temponan cu mi salud a bai 
demasiado atras pa loke ta trata di 
mi garganta. Mi a bishita varios 
docter, pero tur ta tin e mesun 
contesta pa mi. No tin ningun sorto 
di cura pa mi garganta. Su señora 
na e momento ey no ta tin e palabra 
necesario pa por a responde su 
casa. Despues cu un voz leu for di 
alegria su señora a bisa e siguiente 
na su casa: "Mi amor, ami hamas lo 
laga bo den un sufrimento 
doloroso. Mi ta duna bo mi palabra 
di honor, cu mi lo trata lo maximo 
posible, pa bo por recupera p'asina 
tanto bo humor y di mi, lo por reina 
atrobe den nos hogar." Y su señora 
a saca e palabranan ey for di su 
corazon. Pasobra ta con e por gaña 
e homber cu tanto e ta stima cu su 
alma y corazon? E anochi ey, na 


momento cu su esposo ya a drenta 
den e mundo di soño, e la yora 
lagrimanan cayente. Su 
preocupacion pa su casa ta 
demasiado grandi. Mil y un 
pensamento a cuminza ocupa su 
persona, pa tur e recuerdonan 
bunita cu e ta tin na lado di su casa. 
Y por ultimo e señora a bin riba un 
idea, cu e mester traha riba esey. E 
señora di e docter a tuma e decision 
pa aserca e cunucero for di kende 
semper e tabata cumpra su frutanan 
y su cumindanan di cunuco. E dia 
apenas ta tin algun ora bieu, ora cu 
e señora a aserca e cunucero pa 
conta tocante e enfermedad di su 
casa. Despues cu e cunucero cu tur 
su atencion a keda scucha e señora 
di e doctor, e la kita su sombre y a 
pasa man riba su cabez y a bisa: 
"Awel, talvez mi tin un curandero 
cu por yuda bo casa. Pero e 
problema ta sinta, cu si e curandero 
ey lo kier brinda su ayudo na bo 
casa. Mi ta duda un poco cu e lo 
haci esey, pasobra e curandero ey 
no ta confia ningun docter asina 
facil. Señora mester compronde, 
cu e curandero ey no ta existi di e 
permiso necesario for di gobierno 
pa haci e trabou ey. E curandero 
semper tin e miedo pa cualquier 
dia e no ser descubri pa e no bai 
sera den prison. Y ademas bo casa 
ta un docter y sigur ta, cu e no ta 
kere den remedinan di tera. Mihor 
bisa, su remedinan ta consisti di 
solamente yervanan y no ta consisti 
di ningun quimico." 

Pa un rato e señora no a bisa nada. 
Despues e la kibra e silencio 


bisando:" "Awor si mi a keda den 
un misterio, pasobra mi a aserca bo 
pa yudanza. Pero no ta parce cu bo 
kier yuda mi, pa mayan mi por tin 
mi casa na mi lado. Si e no haya e 
yudanza necesario anto pronto e lo 
bandona e mundo aki. Pero e 
curandero ta un homber confiable 
toch?" 

"Si," e cunucero a contesta, "e ta un 
homber hopi calmo y ademas, e no 
ta gusta pa tin un hende den 
sufrimento pa causa di un 
enfermedad. Ta con e ta traha cu su 
remedinan di tera sin quimico, bo 
por kere mi, pero di esey si mi no 
tin ningun idea. Mi ta contento cu 
mi talento ta riba un otro tereno y 
no como un curandero." 

Na e momento ey e señora 
tendiendo esey, no por a domina 
su mes pa un sonrisa cu 
obligatioramente a aparece riba su 
cara. 

"Tende," e señora a bisa, "mi lo 
deposita mi confianza den bo 
persona. Lo mi haci mi maximo 
esfuerzo, pa mi por haya mi casa di 
e leu ey, pa e por bishita e curandero 
ey. Di awor caba mi ta gradici bo 
for di profundo di mi corazon. Por 
lo pronto mi lo tuma despedida di 
bo. Pero trata na no laga mi cu 
preocupacion pa e salud di mi 
casa!" 

E señora tabata contento na 
momento cu e por a yega na su cas 
atrobe. Eynan e por cushina e 
cuminda cu ta na su gusto y ademas 
e por tende e harimentonan 
inocente di su yiunan. Mas despues 
e la dicidi di papia cu su casa 


9 
















tocante e curandero. 

"Y ta pakico mi lo nenga di bai 
serca e curandero ey?" E doctor su 
contesta a cai como un sorpresa pa 
su señora. Ademas no ta importa 
mi cu su remedinan no ta consisti 
di quimico. Ta mi deber como bo 
casa y tata di nos yiunan, pa por 
lucha te na unda cu mi por, pa 
logra recupera di mi enfermedad. 
Ademas ningun di e docternan cu 
mi a bishita, no por a logra duna mi 
e garantia cu mi garganta por 
recupera. Awor mi a realiza, cu pa 
cuanto placa cu mi ta pertenece, mi 
no por cumpra mi salud serca e 
docteman cu mi a aserca. Mi amor, 
mi ta haya hopi amable di bo, cu bo 
ta tratando pa mi por haya mi salud 
atrobe." Na e mesun momento ey e 
docter a aserca su señora y a 
deposita un sunchi di amor riba su 
frenta. "Asina ta, e speranza pa mi 
recupera ta posible. No ta asina mi 
amor?" 

"Si," su señora a contesta. "Ser 
contento y satisfecho p'asina bo 
por ta riba e bon caminda pa un 
pronto recuperacion." 

"Claro cu si," e docter cu'n voz 
contento a bisa su señora. "Mi lo 
keda atento pa e aviso, cu pronto 
mi por haya e probacion di e 
curandero, pa mi por haci un bishita 
na su persona." 

E docter por a tende con su curazon 
ta funcionando te den su garganta, 
na momento cu den compania di e 
cunucero, e tabata riba e caminda 
pa bai bishita e curandero. Na 
momento cu nan ta asercando e 


cas di e curandero, e por a mira 
con e curandero ta mandando su 
cabritonan pa drenta den un cura 
special traha pa su animalnan. 
"Bon tardi," e curandero a duna su 
saludo. "Manera bo mes por ripara, 
cu mi ta un homber cu ta gusta 
traha pá por mantene mi mes." 

Un poco rato despues e cunucero 
a presenta e docter na e curandero. 
"Esaki ta Julian Peña, e curandero 
cu a yuda hopi hende mes, pa nan 
por a recupera for di nan 
enfermedad." 

Pero e docter a haya e sorpresa 
amargo di su bida, na momento cu 
e cunucero a conta e curandero, e 
motibo pa kico e la trece e docter 
serca su persona. "No! Julian Peña 
a bisa for di gracia. "Mi no ta 
aprecia bo bishita! Mi no ta confia 
ningun sorto di docter. Mi tin sigur 
cu bo kier denuncia mi na 
gobierno. Y despues ta kico lo 
pasa cu mi e ora ey? Nan lo laga 
sera mi den prison! Ademas boso 
como docter nunca no ta kere den 
remedi di tera! Pa boso tur remedi, 
mester ta consisti di quimico!" 

Na e momento ey, e docter no por 
a domina su mes mas y a cuminza 
sclama: "Julian, no nenga mi bo 
yudanza pa cara di mi dos yiunan. 
Nan ta chiquito ainda pa mi por 
bandonanan asina liher. Nan lo 
keda atras solamente cu nan mama 
y sin un tata pa percura pa nan. Mi 
no por kere cu cu bo no ta interesa 
pa yuda mi!" 

E anochi ey, e docter por a sinti cu 
e ta normalmente na bida sin 


ningun peligro mortal. E por a 
disfruta di e anochi tan bunita cu su 
cantidad di streanan. E curandero 
Julian Peña ta spera su persona 
dentro di dos dia, pa e por bai busca 
un botter di remedi consistiendo di 
puro naturaleza. E dia ey, casi e 
docter no por a bebe su kopi koffie 
cu su señora a traha pa su persona. 
E doctor su corazon ta carga cu 
speranza. E señora a keda mira pa 
un rato na su casa y despues a bisa: 
"Ta parce cu nos lo haya un dia 
bunita awe. No tin mucho solo y 
talvez hasta nos por logra haya un 
poco di awacero. Tende mi amor, 
durante e ultimo dianan, casi bo no 
a duna bo curpa e sosiego cu e 
mester. Laga nos spera, cu tan 
pronto cu bo ricibi bo remedi di 
tera, cu bo lo cuminza gasta esey 
awe mes." Den silencio e señora di 
e docter ta spera for di su corazon, 
cu e remedi cu su casa lo haya for 
di e curandero lo tin su efecto. 

Na momento cu e docter a ser invita 
pa e curandero pa e drenta paden, 
e docter no por a sinti su mes na 
cas. E por a penetra talvez den un 
situacion sin salida? Y e curandero 
enverdad por tin exito cu su 
remedinan natural? Pero mucho e 
docter no mester a spera mas. E 
curandero a yama su persona pa e 
drenta den e sala chiquito, na unda 
cu Julian ta atende su pacientenan. 
E docter por a sinti con e tabata 
tembla riba su pianan. Pero e no sa 
cu esey ta bin pa e desconfianza cu 
e tin pa e curandero of cu esey ta 
bin di contento. Cu un pensamento 
cu ta leu for di placer, e docter a 

haci un esfuerzo y un poco rato 
despues e tabata sinta dilanti e 
curandero. Un vez mas e curandero 
a bolbe avisa e docter e siguiente: 
"Tende, mi ta tuma bo den 
confianza y mi lo haci mi maximo 
esfuerzo, pa trata na recupera bo 
salud. Pero si, un vez mas mi ta 
haci e peticion na bo, pa por fabor 
no bai denuncia mi na Gobierno." 
"Señor Julian," e docter a bisa, "bo 
por conta riba mi palabra y 
honestidad." Un poco rato despues, 
e curandero a cuminza traha cu e 
docter. Despues e curandero a 
duna e docter un botter di remedi 
di tera y a bisa: "Tende docter, e 
remedi aki mi ta duna bo pa gasta. 
Bo tin cu bebe tres vez pa dia, cada 
vez cu bo sinti dolor den bo 
garganta." 

E docter tabata asina ansioso, cu e 
no por a spera te ora cu e la yega su 
cas. Na caminda mes ya e la dicidi 
di bebe un poco di e remedi for di 
e botter. E dianan no a para keto y 
e docter por a sinti e efecto di e 
remedi. Despues di algun siman, e 
docter a realiza, cu e la ser cura pa 
e remedi di e curandero. 

Riba un dia e docter a invita e 
cunucero pa nan bai duna e 
curandero un bishita, p'asina e por 
gradici Julian pa e fabor haci na su 
persona personalmente. Na 
momento cu e docter den compania 
di e cunucero ta asercando e cas di 
Julian Peña, e curandero a ser 
domina pa un miedo completo. 
"Ta kico a pasa atrobe?" E 
curandero a puntra cu'n voz ocupa 
pa miedo. "Bo a traiciona mi sigur, 
no ta asina?" 

"No señor Julian, mi a bin pa duna 
bo mi gradicimento, cu awor mi tin 
mi salud y energia pa sigui biba. 
Despues e docter a hinca man den 
su saco di carson y a saca dos papel 
di cien florin pa e curandero 
(durante e tempo ey cien florin ta 
hopi placa). "Boso tur dos merece 
esaki, e docter a bisa. Ta e cunucero 


a recomenda mi señora di bo 
persona, cu awe mi ta gozando di 
un salud perfecto, y por hunga tur 
dia cu mi dos yiunan chiquito cu 
tur placer y ademas goza di e cariño 
di mi señora. Y tur esaki mi tin di 
gradici na bo Julian. Pa bisa bo e 
berdad, bo ta un curandero cu 
Aruba completo mester ta orgulloso 
riba bo persona. Loke cu e 
docternan cu tanto a studia pa e 
trabou ey, no por a logra na cura 
mi. Y abo a haci esey cu un remedi 
di tera." Un poco despues nan a 
tuma despedida di Julian Peña. E 
curandero cu a logra di haci un 
trabou magistralmente cu un docter 
cu a deposita su confianza total 
den su persona. 

Despues di varios aña e docter a 
fallece pa medio di un otro 
enfermedad. Julian Peña tambe a 
bai e entiero di e docter pa tuma 
despedida di e docter, cu un biaha 
e la yega di debolbe su salud. Julian 
Peña mester a lucha den silencio 
contra su mes, na momento cu e 
docter a ser deposita den su ultimo 
lugar di descanzo. Julian na e 
momento ey por a sinti iqual cu su 
corazon ta ser destrui. "Adios 
docter, mi bon amigo. Sosega den 
paz," Julian a bisa mientras e e la 
tira algun foyo y yerva riba e caha 
di morto. E foyonan y yervanan cu 



ta consisti di e remedi cu e la yega 
di uza pa recuperacion di e 
enfermedad di e docter. E docter 
cu un vez a yega di sinti su mes 
hopi feliz como paciente di su 
persona. Y e curandero sa, cu e 
konopi di su amistad pa e docter 
hamas por ser gelos, aunque cu e 
docter no ta den e mundo aki mas. 
E curandero ta na altura cu e tin cu 
lucha duro cu tur su corazon pa 
perdida di un bon amigo. 

Durante e tempo di antaño, tabata tin hopi 
curandero cu no por lesa y tampoco scirbi. 
Sinembargo cu nan talento a yega di yuda 
hopi hende pa recuperanan di nan 
enfermedad. Tres di e curanderonan cu a 
goza di hopi fama e tempo ey ta, Cornes 
Noguera, Julian Peña, Buchi Daflo Maduro 
y Rafael Petrochi. Curanderonan cu tabata 
recupera hopi enfermedad cu solamente 
remedi di tera. 

"No, hopi danki, Julissa Figaroa a bisa cu'n voz suave. 
"Mi ta prefera di no come nada. Mi tin mi cuminda na 
cas ta sperando riba mi. Duna mi un orange juice por 
fabor," Julissa a bisa cu'n sonrisa dirigiendo su mes na 
e waitress. Un rato despues Julissa por a saborea for di 
su glas consistiendo di orange juice. Su lipnan cora a 
keda marca cu'n preciosidad riba e glas. Un sonrisa 
bunita a aparece riba e cara di Julissa y e la bisa: "Na 
cas mi tin un cuminda consistiendo di salada ta sperando 
riba mi. Pasobra mi kier mantene mi mes joven ainda, 
pa di e manera aki rai por divirti rai mes un poco mas. 
No," Julissa sacudiendo su cabez a bisa, "esey si no ta 
asina! Pasobra mi ta odia e idea, cu mi carera como 
animadora di radio por perhudica mi bida. Pero nunca 
bo'n sa, cu por tin algun hende talvez cu tin un envidia 
riba mi persona, pa medio di e exito cu mi ta causando 
na Hit 94 F.M.". Julissa pa un momento a bolbe tuma 
algo for di e glas di su juice cu ta su dilanti riba mesa 

Dl HIT 94 FM IMO TA LAGA 
NINGUN HENDE HUNGA CU 
SU SENTIMIENTONAN 


Den e restaurant "Bo Wah" v Revista Boulevard por 
a logra e honor di por a combersa cu e animadora 
Julissa Figaroa di e emisora HIT 94 di e director y 
propietario, Johnny Habibe. Na e bar aigun 
bishitante ta saboreando for di nan cervez. Den e 
restaurant cu ta aparta di e bar di "Bo Wah" aigun 
cliente ta disfrutando for di nan cuminda pa baha 
nan apetito. Un di e waitressnan na momento ey ta 
yudando algun cliente cu a caba di ocupa un mesa 
den e restaurant. Na momento cu nos a ser sirbi na 
mesa, Julissa Figaroa, no a desea nada di come y 
tampoco snacks. 

Julissa Figaroa su deseo a bai pa un orange juice. Na 
e muraya di e restaurant "Bo Wah" e oloshi ta 
marcando 12'or y 15 minuut. Julissa Figaroa tambe 
ta conoci den e mundo di Farandulero como cantante. 
Tambe Julissa Figaroa a yega di debuta como modelo. 
Julissa ta un talento natural. 


BO AMIGA 94 


y despues a bisa. "Pero si mi ta di opinion, cu si mester 
yega un dia cu mi mester retira for di radio, anto sigur 
cu placer mi lo keda recorda tur e periodonan bunita, 
cu mi ta tin tras di e microfonnan di e emisora Hit 94. 
Pero tocante esey, mi no a pensa mes ainda den e 
direccion ey. Ora cu mi ta trahando na radio, mi ta 
dedica mi mes completo na esey y ta parce cu tanto e 
mundo, e tempo, e dia of e anochi no ta existi mes pa 
mi. No," Julissa a contesta riba un pregunta, "Dios 
gracia cu mi no tin un mal hefe y esey pa mi ta hopi 
principal. Mi ta spera cu bo por compronde mi," 
Julissa a bisa sin ningun duda den su voz. "Pasobra 
asina mi lo keda pa semper leu for di stress. Y bo por 
kere mi, pero ta esaki ta e hecho cu mi ta haciendo mi 
trabou cu tur amor. Y esaki ta loke ta duna mi e 
garantia di mi exito como animadora di Hit 94." 
Julissa a bisa mientras cu e la dirigi su miradanan den 
direccion di un cuadra bunita colga na muraya tras di 
e bar cu letrasnan chinees imprenta. 


Cu calma Julissa a bolbe bira su cara den e posision 
normal. Su lipnan cora a forma un krul bunita riba su 
cara y e la bisa: "Bo sa, mi ta un persona, cu no ta gusta 
pa ningun hende hunga cu mi sentimientonan y 
caracter of molestia mi cu nan mal humor. Y esnan cu 
confronta mi cu problemanan, mi ta hinca eseynan 
mesora den e buki di olvido. Pasobra mi no ta dispuesto 
pa consumi mi mes, y tampoco yora pa un persona cu 
no ta consisti di e valor ey. Lubida! Pasobra mi ta leu 
di ta un persona asina," Julissa a bisa cu'n tono sin 
humor. "Mi ta desea pa semper mi ta bon descanza, pa 
cada dia mi por bai cumpli cu mi trabou manera debe 
ser. Ta pa e motibo aki mi ta comporta mi mes mas 
mihor cu ta posibel, pa mi no tin ningun preocupacion 
na mi cabez. Y den e mundo di radio bo mester ta leu 
for di tur problema, pa ora cu un di bo oyentenan 
yama bo, pa bo por atendenan cu tur bo atencion. Pa 






bisa berdad, den e mundo di radio mi ta bibando den 
un soño completo," Julissa a bisa cu'n orgullo den su 
voz. "No lubida, cu ta tur sorto di yamada mi mester 
atende. Por ehemplo, mi ta haya yamadanan di 
hendenan cu ta buscando consuelo serca mi persona 
pa medio di un cancion. Y mi ta cumpli cu nan deseo 
y avisanan, cual lo ta un bon cancion cu ta na su lugar. 
Y varios di e oyentenan ey, despues ta yama mi, pa 
duna nan gradicimento na mi persona, como cu nan a 
ser libra for di nan pena. Pero no kere si, cu ta tur 
oyentenan cu yama mi por yuda. Di con no? Ai, esey 
ta un simpel motibo," Julissa a bisa mientras cu pa un 
rato e la keda rondona pa pensamento y despues a 
bisa: "Mi ta bai duna bo un ehemplo chiquito. Bo ta 
haya hopi vez, cu un pareha ta casa cu otro, sin cu nan 
ta pertenece di amor pa ambos banda. Y esaki ta causa 
cu un matrimonio asina despues lo bira algo hopi 
complica." 


Mbm 


"Claro cu si," Julissa a contesta. "Naturalmente cu mi 
tin e respet necesario pa esnan cu kier mi bon. Pero si, 
mi no ta rebaha mi mes nunca pa core nan tras. Esey 
no ta algo cu ta cuadra cu mi caracter," Julissa a bisa 


cu'n voz frieu. "Pero si, mi no lo huy pa nan. No, nunca! 
Y bo por conta riba mi palabra, pero mi lo enfrenta nan 
cu tur mi energia. Mi ta di opinion, cu nos ta na mundo 
pa biba cu stimacion pa otro. Y esaki ta un di mi 
ingredientenan," Julissa a bisa cu un sonrisa bunita y 
sensual. "Mi no por nenga, pero como un mucha 
muher joven, mi a conoce periodonan duro den mi 
bida. Mi tabata mucho independiente. Pero mas despues 
mi a gana e experencia, cu cada persona mester lucha 
pa nan mes si nan kier triunfa. Y esey mi a haci tambe," 
Julissa a bisa, 


'pa cual awor mi ta hibando un bida raas 
placentero y mas ainda ora cu mi ta den compania di 
Nathaly y Ryan. Ta kende e dos personanan aki ta cu 
mi a menciona?" Na e momento ey su lipnan cora a 
forma un sonrisa riba su cara y e la bisa:" Esey ta asina, 
Nathaly ta mi yiu muher chiquito y Ryan ta mi gai cu 
ta un tesoro di mucha homber. Mi tin tur e confianza di 
mundo den su persona." E sonrisa preciosa cu a 
aparece riba e cara di Julissa a duna bastante di 
compronde. Y den su wowonan bruin-berde brillante 
bo por admira e felicidad cu ta rondona e belleza 
Julissa Figaroa. 






















E OPERACION COSTOSO 

CU A LAGA E DOCTERNAN PARALIZA 

E pareha ya di edad halto a bira e combersacion di dia riba e tereno di e docternan. 
Y esaki no por ta otro tampoco. Inge Daal kende ta bibando hunto cu su casa na 
Antwerpen, Belgica, a haya e sorpresa di su bida. Inge Daal nunca antes por a yega 
pensa den e direccion ey durante su bida. E cirujanonan te ainda no por lubida den ki 
sorto di operacion nan a encontra nan mes aden. 



Inge Daal no a bandona e hospital 
contento, despues cu e la termina 
cu su saminacion. Cu lagrimanan 
dramando riba su cara y sin ningun 
gracia den su curpa, e la tuma un 
taxi pa e bai su cas. Inge ya por a 
imagina su mes caba, e tristeza cu 

e lo bai causa su casa. Na momento 
cu e taxi a para na su cas, Inge por 
a mira con su casa ta mirando for di 
bentana sperando riba su señora. 
Su casa ta na altura, cu durante e 
ultimo dianan, cu su señora ta 
sufriendo di un dolor den su barica. 
Na momento cu Inge a drenta den 
su cas, bou di yoramento e la bai 
busca e consuelo necesario serca 
su casa. Su casa, Robyn, no por a 
kere y realiza su mes bon, na 
momento cu Inge a dune e 
siguiente splicacion: "Mi amor, pa 
añanan nos a hiba un bida feliz cu 
otro. Pero lamentablemente cu nos 
felicidad ta yegando na su final. 
Pronto bo so lo keda atras den e 
mundo aki. E docternan a descubri 
un tumor den mi barica. Mi tin 
cancer." 

Durante e dia cu Inge mester a bai 
hospital pa saca e tumor, e la tene 


e man di su casa duro, y despues 
den compania di dos verpleegster 
e la ser hiba pa e camber di 
operacion. 

Docter Jared Treulen a keda 
paraliza despues cu e la corta e 
tumor chiquito, cu tin su paciente 
na rand di su morto. Mas despues 
Docter Jared a conta e siguiente: 
"Mi tabata ocupa cortando e tu- 
mor, ora cu mi a mira un piedra 
chiquito ta brillando. Mi ta calcula, 
cu boso mes por compronde den ki 
sorto di sorpresa mi a encontra mi 
mes. Pasobra e piedra ey hamas 
por a crece den e barica di mi 
paciente di un forma natural. Pero 
e pregunta pa mi a keda, ta ki 
manera e piedra ey por a yega den 
e barica di e señora ey ya di un 
edad halto?" 

E casa di Inge mes cu un cara 

totalmente sorpresa a bisa e 
siguiente: "Durante e promer yiu 
cu mi señora a haya na 1936, e 
piedra ey mester a cai den su barica, 
na momento cu mi señora pa medio 
di un keizersnede a trece nos 
promer yiu na mundo. E por a cai 
for di un di e verpleegsternan cu 
tabata asistente di e docter. Kere 
mi, algo otro mi'n por imagina mi 
mes." 



Segun e expertonan di e hospital, 
cu ta trata akinan di un diamanta di 
2 karate, di un grandura di cabez di 
un feneta. 

"Kere mi palabra," Docter Jared 
Treulen a bisa, "e mundo ta yena 
cu sorpresanan cu ta increible pa 
kere esaki. Pasobra e piedra 
precioso y costoso ey, nunca por a 
haci cu e señora ey di edad, por ta 
tin un tumor cu por ser comenta 
akinan di un cancer. Envez di un 
tumor, mi a saca un diamanta 
precioso for di su barica. Boso por 
imagina algo asina?" 

Señora Inge mes cu un hari 
satisfecho riba su cara a bisa: "Ami 
cu mi casa lo warda e piedra aki, 
como un di nos propiedadnan di 
hopi valor y costoso. Pero si," Inge 
a bisa aserca, "esey lo socede si e 
propietario berdadero di e diamanta 
aki, no bin serca nos pa reclama su 
propiedad." 

E MILENIO NOBO 

POR RESULTA DEN 
UN PROBLEMA SERIO 
PA ARUBA 

Kico exactamente lo por pasa na momento cu aña 2000 haci su entrada? Esey ta ainda lo keda 
un misterio. Pero sigur ta, cu na momento cu aña 2000 principia lo surti problemanan grandi, 
cu te ainda no por ser duna un splicacion mas claro. E mundo di sabeduria no a percura pa e 
computernan tin dos cifra di cero pa programa e aparato aki, y ademas loke ta e chipnan lo 
percura cu e problema aki mester ser tuma cu mucho mas seriedad. Tanto riba tereno pa un 
desastre y problemanan serio pa nos ecomonia, y tambe pa e bida di nos ser humanonan lo 
keda rondona pa un peligro. 



Durante cu e automatisacion a 
cuminza, companianan grandi di 
tur parti di mundo, a cuminza haci 
uzo di computer pa por hisa e nivel 
di nan productonan mas ainda, y 
tambe pa por tin un mihor 
dominacion riba nan admini- 
stracion. Un diez aña pasa mas o 
menos e computernan tambe a 
logra penetra den e empresanan 
mas chiquito. Computer a bira algo 
normal, cu hasta a haci su entrada 
den varios hogar pa scirbimento di 
carta, pa haci conteonan, y hasta 
despues e computer a haya su 
compañero pa e weganan cu por 
ser hunga riba e famoso Intemet. 
Pero e computer den varios 
aparatonan, manera auto, 
videorecorders, telefon y tambe 
riba e palonan di luz y na varios 
parti den nos planeta a haya su 
entrada, den cual chipnan ta ser 
uza. Y por ser menciona, cu esaki 
tambe e mundo inocentemente a 
ser deposita den un peligro, cu 
hasta por resulta den un drama. Pa 
no lubida cu cruseronan y avionnan 
tambe ta haciendo uso di computer 
y tambe di e chipnan menciona. 
Chip ta un sorto di computer hopi 
chiquito, cu tin su funcion den 


cualquier aparato cu por tin den un 
cas. Ta parce cu ningun momento 
cu e inventor di e computer no a 
pensa delanta, e problema serio cu 
tin mundo awendia completamente 
den un ansha. Na e momento ey 
tambe e miseria a cuminza prepara 
su mes, cu awe mundo completo ta 


bibando den un susto. Y tur esaki, 
pasobra hopi computer no por 
conta te cu 2000. Y na momento 
cu ta di e leu ey pa e milenio nobo 
cuminza cu ta existi di dos cero, 
hopi computer envez di marca aña 
2000 lo computeriza aña 1900. 
Asina bo lo haya cu un persona cu 

a nace durante tal aña, lo rebaha of 
subi di edad. Y algo asina nunca 
no por ta posible toch? Algun 
computer cu no ta prepara pa e 
milenio nobo, lo programa un of 
mas error of hasta por stop cu 
contamento. Pero tambe por tin 
computeman cu por hisa e edad di 
un persona mas halto ainda. Lo no 
ta nada straña cu un joven di 19 
aña ya lo ta registra cu e tin su 30 
aña caba, cu e ta cobrando su 
pensioen di viehez. Bo por imagina 
bo cu ora aña 2000 principia y bo 
haya un collectcall y na momento 
cu bo haya e recibo pa paga, e lo 
por resulta den un suma hopi halto 
mes, lo parce igual cu ta un siglo 
largo bo a combersa na telefon of 
cu ta un yamada telefonico bo a 
haci pa cielo. Tur esakinan por tin 
e consequiencia serio tanto pa e 
companianan di seguro, banconan 
y tambe na e oficina na unda e 
impuesto mester ser paga. Tambe 
hasta e hotelnan y mucho mas pa 
menciona por encontra proble- 
manan serio na principio di aña 
2000. 

Asina ta cu e habrimento di aña 
2000 por tin su consequencianan 
hopi serio mes. Na casi tur parti di 
mundo, e hospitalnan ta studiando 
e problema aki y ta haciendo testnan 
tras di otro. Pero un garantia di 
exito no por ser garantiza. Y ken 
sa, den cuanto auto of otro 
aparatonan di cas e chipnan aki no 
a ser instala? Y si bo tin e mala 
suerte di ta pertenece di un auto 
asina, anto bo por conta cu bo lo 
bai enfrenta problema. Den varios 

compania cu ta fabrica 
comestiblenan di bleki of algo otro, 
ta pertenece di computernan cu no 
por conta te 2000. Esaki 
posiblemente por surti problema- 
nan serio cu hasta tin su efectonan 
pa nos pais Aruba. Bo por imagina 
kico por pasa na momento cu un 
agencia mester importa su 
productonan pa e mercado di 
Aruba? Nos supermercadonan lo 


tin bastante reserva di comestible 
pa nos por sobrevivir? Esaki nunca 
nos no por sa delanta. Pero e di mas 
mihor ta pa nos mantene nos mes 
tranquilo y prepara e botternan di 
champagne y bastante ayaca pa 
spera tranquil di loke por bai tuma 
lugar. Nos lo por canta dande sin 
preocupacion ya cu W.E.B. N.V. a 
percura delanta pa nos tin awa y 
electricidad riba Aruba completo. 



UI6B 

WATER-EN 
ENERGIEBEDRUF 

Cu tur honor ta manda un 
palabra grandi di 
sincero felicitacion 
na tur miembro di Prensa 
cu nan gran dia 

KAK A MAftA AWI CU IKI AHtlGA 


PA COHETE 

ABUSO SEXUAL CU MOS 



Ta iqual cu ta ayera e actriz Fran Drescher a encontra su mes 
den un ansha di morto. Ta parce cu e susto ey no kier 
bandona e actriz preciosa aki. Casi no tin un anochi 
cu Fran no ta grita den su soño na momento 
cu e berdad cruel bolbe aparece den su 
soño. E por recorda ainda con e 
miradanan di e dos hombernan cu a penetra 
den su cas ta mirando su persona, cu wowonan 
iqual cu ta un cuchui skerpi a ser dirigi riba su 
curpa. Pa un rato Fran a keda manera un hende 
mudo y no sa kico pa bisa. Fran di un forma brutal- 
mente a ser viola sexualmente, mientras cu su casa sin 
siquiera por a haya e oportunidad pa saca un man pa brinda 
su yudanza. Su casa a keda ocupa cu sodornan frieu riba su 
curpa, pa e odio cu a ocupa su persona na e momento ey. 


Fran tocante e caso espantoso 
aki a conta lo seguiente: "E 
oranan ey di mi bida, tabata 
mescos cu ta den un fierno mi ta 
kimando. Mi cas cu semper ta ser 
rondona cu alegria diripiente a 
cambia den algo di terror. Na e 
momento ey mi tabata den 
compania di un amiga y di mi 
casa, ora cu diripiente dos homber 
arma cu revolver y cu cara tapa a 
kibra drenta den cas, sin cu nan 
a duna un aviso delanta pa medio 
di cualquier desordo prome cu 
esey. E desordo cu e dos 
hombeman ey a produci, den 
promer instante a haci nos 
kere, cu ta un explosion a 
tuma lugar. Pero lamenta- 
blemente cu esey no tabata e caso, 
pasobra si tabata un explotacion a 
tuma lugar, esaki sigur talvez lo a 
resulta mihor pa nos. Tan pronto 
cu e dos hombernan ey a drenta 
paden, cu mesora nan a mara mi 
casa y tambe su wowonan p asina 


e no por mira nada, den loke ami cu 
mi amiga lo bai encontra nos mes. 
Nos dos como dama a pasa den 
algo horible cu nunca antes mi no 
por a yega di pensa den e direccion 
ey. Y e di mas peor di henter e caso 
aki ta, cu continuamente e dos 
hombernan aki tabata tira 
palabranan di grosero den direccion 
di mi casa, y cu nan lo bai tira su 
persona mata, pasobra e no ta 
merece di tin un señora asina bunita. 

Y kere mi, pero mi tabata tembla di 
e tantisimo nervio, cu a ocupa mi 
curpa completo na e momento ey. 
Mi por a sinti mescos cu ta mi alma 
mes tabata kier a bandona mi curpa. 

Y despues e dos homber bor- 
dugonan a tuma e decision pa mara 
tanto ami y mi amiga cu e sjaal di mi 
casa. Mi por a sinti con mi corazon 
y di mi amiga tabata resona di susto 
y ansha. Despues di esey, un di e 
bordugonan a bisa e otro homber lo 
siguiente: "Bon amigo, kico bo ta 
pensando actualmente? 

E mesun pensamento cu mi talvez?” 
E otro homber a hari di un sistema 
falso y cu'n voz arogante e la bisa: 
"Tende, laga mi bisa bo esaki, pero 
awe enverdad ta un dia especial pa 
nos dos. Nos tin dos pida carni 
balente y bunita nos dilanti, cu nos 
no mester perde mas tempo pa 
disfruta di nan. Y mi no sa ta kico 
nos ta sperando mas, pa goza di e 
dos bellezanan aki!" 

Na e mesun momento ey tambe, e 
dos abusadoman a bula riba e dos 
muhernan y di un forma 
bestialmente a abusa di nan 
carnalmente. E amiga di Fran 
despues a conta e siguiente: "E 
homber den figura di bestia ey, a 
chupa mi pechonan, di un sistema 
cu esaki nunca antes no a yega di 
ser haci cu mi ainda den e mundo 
aki. Nan a keda biña-biña. Su rosea 
tabata flama cayente mes den mi 
horeanan y riba mi curpa completo. 
Di profundo di mi corazon, mi ta 
spera cu nan tur dos lo por haya un 
morto kima, pa e daño cruel cu nan 
a causa nos." 

Fran a spera un momento prome cu 
e la bisa algo: "E monstmo ey a 
pone su revolver den mi cara y a 
amenaza mi, cu si mi no cumpli cu 
su deseo manera e ta desea, cu e lo 
bula mi cabez afor. Varios vez e 
telefon na cas a resona, pero bou di 


menaza di revolver nan a comanda 
mi casa, pa contesta e telefon y pa 
bisa, cu tur cos ta marchando bon 
na cas y cu nada malo no ta tumando 
lugar. Y pa mi casa bisa exactamente 
manera e bordugo ta desea, e tabata 
pres e revolver na su garganta. Mi ta 
tin e seguridad, cu mi casa ta tin 
gana di yuda mi," Fran bou di 
lagrima a bisa. "Pero e pober no 
tabata por a haci nada otro mas, cu 
obedece e abusadornan. Mihor bisa, 
ta ningun di nos mes no por a haci 
nada pa yuda otro. Kere mi, pero 
nos tabata bou di un dominacion 
completo di e dos sex-maniaknan 
ey. Y ora cu mi mester sacudi mi 
curpa pa trata na stroba e homber 
bestia ey, cu tabata disfruta y goza 
di mi curpa manera cu e ta haya ta 
bon, e ta grita mi cu'n voz duro lo 
siguiente: "Tende un cos aki muher 
fresco, si bo no ta stop di sapatia y 
duna mi loke mi kier, mi lo tira bo 
mata. Trata bo como un dama 
decente, pa bo tambe por haya e 
oportunidad pa bo curpa por haya e 
gozo necesario. No a . . . a keda mi 
nada otro mas, di traha cu mi curpa 
manera e bordugo ey a desea di mi. 
Na momento cu e dos hombeman a 
termina cu nan abuso sexual, nan a 
ranca e wayanan di mi auto y a bai 
cu tur cos cual a ser toca pa nan 
man, p'asina e polisnan tin menos 
oportunidad pa haya nan," Fran a 


bisa cu'n tono di alivio. "E paña 
cu nan a uza pa mara mi 
wowonan, no tabata asina fuerte 
mara, cual a haci cu mi por a 
graba nan imagen den mi mente." 

Na momento cu Fran, su casa y 
su amiga a ser encontra pa nan 
amistadnan, mesora nan a ser 
libera y Fran por a duna e polisnan 
e imagen bon cla di e dos sex- 
maniaknan. E polisnan a pinta un 
composite sketch di e rapistanan. 
Pa e siguiente anochi ya nan a ser 
deteni pa e polisnan. "Esey no ta 
nada ainda," Fran a bisa, "como 
cu un di nan ainda ta tin su holpies 
di su carson habri y su saco di su 
carson tabata yena cu joya, cu e 
la caba di horta for di su victima." 
E dos bandidonan ey cual ta 
ruman di otro, a ser sentencia cu 
cien aña di prison. 

Fran riba esaki cu un voz slap a 
bisa lo siguiente: "Bo por kere 
mi, pero mi no tin ningun sorto di 
compacion pa e dos rumannan 
ey, cu ta haci daño inrecuperable 
na otro hende. Nan merece pa ser 
kima den fierno." 

E actriz, su casa y su amiga a ser 
hiba na un psiqiatra, pa di e 
manera aki di un forma tranquil 
nan por recupera pa e daño cu a 
ser causa nan nan. Fran cu'n tono 
odioso a bisa: "Pa causa di e dos 

abusadornan ey, lo dura sigur 
añanan, prome cu nos lo por sinti 
nos mes normal atrobe manera 
antes. Mi ta keda sinti mi mes iqual 
cu'n paña sushi. No por ta otro 
tampoco! Tin vez mi ta sinti mescos 
cu ta tur hende mes ta keda mira 
mi, di ariba te abou. Anto si mi 
mester mira un homber den caya, 
mesora mi ta haya e imaginacion 
cu ta mi tras e ta. Pasobra bo tin cu 
compronde, cu ora bo ser viola 
den bo propio cas, hamas bo por 
sinti bo mes tranquil y tampoco na 
ningun otro lugar." 

Su casa a bisa e siguiente aserca: 
"E tabata iqual cu un soño hopi 
maio pa cada un di nos. Y te ainda 
nos tur tres por sinti iqual cu ta den 
un fiemo nos ta. Pero bo no por 
laga e abusonan ey destrui bo 
matrimonio, pasobra di e manera 
aki, bo lo bai duna e dos 
monstruonan aki, mucho mas 
alegria ainda pa loke nan a comete 
cu nos." Fran, e señora balente a 
comenta e siguiente aserca: "E 
forza di amor ta loke ta yudando 
nos. Y mi ta spera, cu e otro hende 
muhernan cu tambe mester pasa 
den algo cruel asina, pa sigui nos 
ehemplo. Pasobra na momento cu 
cualquier cos mester tuma lugar 
den un matrimonio, pa e pareha 
aserca otro, pa trata pa busca un 
resulucion pa e problemanan grave 
aki, cu por tuma lugar cu tur hende 
mes. Y nunca no tene algo asina 
como un secreto, solamente 
pasobra bo tin e miedo pa un 
escandalo. No," Fran a bisa aserca, 
"bo nomber lo keda limpi pa 
semper, pasobra esey ta algo cu a 
tuma lugar for di bo gusto." Fran 
pa un rato a sera su wowonan y 
despues a bisa: "E amor di mi y mi 
casa pa otro ta hopi grandi riba e 
planeta aki, pa e por ser destrui pa 
dos porqueria di e dos hombernan 
ey. Y e dos rumannan ey lo por 
realiza esey den prison. Pero si, ta 
mi fuerte deseo, cu nan dos lo por 
putri den prison cu hasta bichi mes 
lo nenganan como cuminda!" 

20 


IMDl© ©AILA( 



Feliz 
dia di 
PRENSA 

'Paáiea 




Savaneta 


(Aiky Croes) 


( Ta desea tur medio di 

unfetiz dia drama cu ‘Bendicion 
riBa Soso dia 

PaSien 





•nUE ’s 


Tel: 845086 V* 
SAN NICOLAS 


Ta desea tur medio di 

unfetiz dia drama cu Sendicion riSa Soso dia 

PaSien 

















































HUMOR PA PROTEHA 
50 SALUD 
CU LOS WOIS WOIS 





21 

















































E FINAL Dl MUNDO 
TA VE6AND0 

UN DESASTRO TOTAL SIN FINAL LO SACUDI MUNDO COMPLETO 


No ta promer vez cu mundo completo ta bibando den un ansha total. Mas peor ainda awor cu'n 
periodista Italiano, Otto Spegalani, a descubri e secreto mihor warda den mundo completo. 
E secreto cu ta trata e asina yama e tres pronosticacionnan y esun di mas importante di e 
mensahe cu Mama Maria a haci durante e aparariciacion na e tres muchanan Portuquez na 
1917. Pero tambe otro expertonan riba tereno di e Santo Biblia, a yega na e conclusion cu e 
mundo ta den su frase final. Y nan ta di opinion cu mester reparti e noticia aki cu mundo 
completo. 


Lamentablemente cu e 
pronosticamento aki no 
ta trata tocante paz y un 
mihor bida manera hopi 
ta pensando. Esaki lo por 
ser scirbi riba paginanan 
preto den historia di 
mundo. Durante un 
epidemia di guerra, esaki 
lo tene e mundo 
completo den su gara 
fatal. Y tur esaki ta 
sperando nos tur cu ta 
habita e mundo aki. E 
expertonan cu ta stu- 
diando Biblia ta di 
opinion, cu ya e anti- 
cristo ta den e mundo 
aki. Esaki ta duna di 
compronde cu e final di 
mundo mester ta rond di 
aña 2000. E final di 
mundo lo ta un catastrofe 
espantoso y un desastre 
fatal. Na momento cu e 
trompetnan for di cielo 
resona como alarma pa 
e final di mundo, ya nos 
mester ta prepara caba 
spiritualmente. Hesus 
Cristo lo bin na mundo 



. W 


Imagen di Virgen Mama Maria na e cueva di Weg Sero Preto 


como un Huez pa 
condena tur esnan cu a 
biba contra e reglamen- 
tonan di cielo y tambe 
pa brinda su salvacion, 
na esnan cu a biba cu 
Hesus Cristo den nan 
corazon. Hesus Cristo lo 
sentencia tur rasa 
humano cu merece di 
bai den fiemo. Pa medio 
di e Santo Biblia nos 
mester por sa, cu nos ta 
sano si of no. Ta ser 
menciona cu e solo 
tambe lo forma parti di e 
candela cu lo destrui e 
mundo. Sinembargo pa 
hopi hende e binimento 
di Hesus Cristo, lo 
resulta den un gozo pa 
nos Gran Señor ta na 
mundo atrobe. Pero pa 
un masa grandi di hende 
cu no a cumpli cu e 
palabranan di e Santo 
Biblia, lo encontra 
solamente sufrimento y 
desastrenan un tras di 
otro. Temblornan furio- 
so lo sacudi e mundo 


l. 

Mama Maria 
a papia 
cu 

etres 

muchanan 

di 

Fatima 



completo. Lo bai tin epidemia, 
secura pa cual lo reina sed y un 
hamber teribel. Un tercera parti di 
e lama lo bira puro sanger. 
Barconan lo hundi den lamar y 
tambe lo tin teremotonan na gran 
escala. 

Hopi hende lo no por soporta 
esakinan y lo trata na mata nan 
mes. Pero nan no ta logra muri y si 
nan mester muri mes, nan alma lo 
drenta atrobe den nan curpa. 

Ta di sumamente impor-tante pa 
pensa bon kico bo kier salva. Bo 
religion of bo alma? Hopi religion 
no ta bai soporta e tribulacion y no 
por canta gloria. Prome cu e final 
di mundo lo tin dificultad 
financielmente, economicamente 
y problemanan industrial. Ta bai 
tin menaza di guerra cu lo haci e 


futuro mas scur ainda. Lo no ta 
bai tin un autoridad mas den e 
mundo aki, cu por enfrenta e crisis 
serio cu lo presenta. Te cu riba un 
dia lo presenta un homber, cu ta 
den condicion pa resolve tur e 
problemanan grave cu a surti. E 
homber aki lo ser adora como un 
gran libertador y hasta admira pa 
esnan cu ta gobernando e mundo 
aki. E homber aki lo ser yena cu 
regalonan valioso y costoso. E 
homber aki lo haya e 
reconocimento oficial pa e 
autoridadnan mas halto cu ta den 
funcion. Hopi hende lo cai na 
rodilla y hasta lo resa na e libertador 
aki. Y despues? Despues e homber 
aki lo ser herida mortalmente y lo 
pone un cantidad di hende den 
luto. Pero mas despues pa sorpresa 
di un y tur, e lo lanta bibo atrobe 


for di su graf. Hopi hende ora cu e 
noticia ey circula, lo drenta den un 
alegria total. Y ta exactamente 
akinan hopi hende lo faya y lo mira 
den e homber ey un santo ideal. E 
libertador ey hasta ta conteni di e 
poder pa haci milagro. Despues hopi 
hende lo realiza cu e libertador ey 
cu nan a tuma pa un santo y cu tanto 
nan ta adora, a resulta di ta e anti- 
cristo. E number di Satanas 666 lo 
aparece riba nan man. Tin hopi di e 
expertonan ta di opinion, cu e 
number I con cu bo bira esaki sea 
cabez abou lo keda e mesun I, pero 
e number di Satanas 666, si mester 
bira esaki cabez abou, e lo bira 999. 
Y si bo mester pone e I su dilanti e 
lo bira e ora ey 1999 y cu e cifra aki 
por ta posiblemente e final di 
mundo. E pensamento aki talvez 
por ta leu for di e berdad? 

E periodista Italiano mes a expresa, 
cu e la haya e documentonan pa 
mira pa medio di un religioso cu ta 
pertenece di un posicion halto na 
Vaticano. Y talvez e tin razon, 
pasobra ta conoci cu ta e Papa di 
Roma solamente tin e entrada pa 
yega na unda e secreto di Fatima ta 
warda. "Awor cu mi persona a bin 
tras di e secreto aki, mi por 
compronde ta pakico Vaticano a 
haci su maximo posibelidad pa 
warda e pronunsticacion aki, cu 
mester keda un misterio pa mundo 
completo, como cu e por causa un 
panico hopi grandi mes. Pero mi 
tambe ta un catolico y ta di opinion, 
cu nos no por tene e berdad scondi 
como un secreto misterioso." 

Tabata durante 1917 na momento 
cu e tres rumannan, Jacinta Marto, 
su ruman homber chiquito 
Francisco y Lucia dos Santos - tres 


mucha for di Fatima - ta tin e honor, 
cu Mama Maria a aparece na nan 
seis vez. Mama Maria a pronostica 
na nan tres secreto, cual un di e 
secretonan te ainda ta bon warda 
como un misterio. Durante 1930 e 
pronosticacion aki a ser acepta 
oficialmente pa Iglesia. Riba e 
fecha 13 Mei 1967, Papa Paulus VI 
a haci un bishita na e lugar Santo. 
Te ainda e lugar Santo aki ta ser 
bishita pa millones di pelegrinonan 
y turistanan cu ta den espera di un 
milagro. Asina Virgen Santa Mama 
Maria lo a pronostica e final di e 
promer guerra mundial y e 
cuminzamento di e di dos guerra 
mundial. Pero e di tres 
pronosticamento lo tabata algo 
asina teribel, cu Lucia cu su 12 aña 
di edad a hiba e secreto den e 
klooster di Karmelieten. Durante 
1943 Vaticano a haci e peticion na 
Lucia, pa pone e secreto preto riba 


blanco y pa e haci e huramento, cu 
e no lo papia cu ningun hende 
tocante e secreto aki. For di e 
periodo ey tambe esaki a haya e 
nomber "E Secreto di Fatima". 
Noticianan ta circula cu e carta aki 
cual a ser sella, lo a ser habri pa 
Papa Johanes XXIII, y cu despues 
cu e Papa aki lo a cana tres dia 
yorando. E papa di Roma ta na 
altura kico mundo lo bai enfrenta. 
E posibilidad ta grandi cu e cueva 
na Weg Sero Preto, na unda tin un 
imagen di Mama Maria, cu pronto 
e lo ser bishita pa un cantidad di 
Arubianonan pa manda nan 
oracionnan na cielo. Nos 
Arubianonan lo no spera te ora cu 
e final di finilasicion aserca nos. 
Pero e pregunta grandi lo keda: Y 
nos ta den e final desastroso awor 
di nos mundo? 

Caffeine 


TA DANISIMO PA UN 
MUHER CU TA NA ESTADO 



Na Estados Unidos un grupo di 
consumento a pone presion riba e 
gobernador, pa haci un aviso na 
muheman cu ta na estado pa no 
haci uso di koffie, thee y otro 
medionan cu ta pertenece di 
caffeina. Segun Center for di Sience 
in the Public Interest, cu a haci un 
investigacion di un industria di 
koffie, cu pruebanan a ser 
encontra, cu un cantidad di cuatro 
kopie koffie pa dia, cu nan a 
experemencia riba diferente djaka, 
cu esey por trece un desformacion 
di nacimento. Otro investigacion- 
nan a demostra bon cla, cu e 
cantidad di desformacion di 
nacimento cu ta consisti di 
productonan di caffeina tambe lo a 
causa problema riba e testnan haci 
tanto riba e ratonnan, djakanan y 
tambe conewnan, tambe a causa 
problema serca e animalnan ey. 
Food and Drug Administration a 
entrega mientras tanto un rapport 
consistiendo di e declaracion cu e 
aviso aki contra caffeine mester 
ser caduca, como cu durante 
testnan haci, no a ser comproba 
ainda cu seguridad, cu caffeina lo 
por causa desformacion di 
nacimento serca e babynan cu ser 
naci. Segun docter Michael 
Jacobsen despues di e declaracion 
di e investigacion haci, lo tin prueba 
bastante y bon cla, cu caffeine ta 

stroba un nacimento perfecto di un 
baby, y cu e posibilidad cu esaki 
por trece un desformacion pa e 
baby cu mester bin na mundo. Y 
tambe cu caffeine por causa un 
miskram y hasta por causa cu e 
mama pa un periodo lo por keda 
steriel. 

Un investigacion a ser haci tambe 
na Belgica y cu a resulta cu 
muheman na estado, cu bebe mas 
cu ocho koppie di koffie pa dia, lo 
haya yiu cu tanto nan carni y 
dientenan no lo bai desarolla di un 
forma saludable. Pa e motibo aki 
Docter Jacobsen a keda riba su 
palabra, cu riba tur eticetanan di 
remedinan, cumindanan y otro 
medionan cu ta pertenece di 
caffeina, obligatorio mester ser 
imprimi un eticeta, pa tur muher cu 
ta na estado, pa nan no haci uso di 
e medionan ey. 

Bo ta un ser femenino y bo ta na 
estado? Y bo ta duda den e articulo 
aki? 

Aserca bo docter di cas pa logra 
haya e informacion necesario cu 
bo mester, pa bo por trece un baby 
perfecto y salud na mundo. Ta bo 
docter ta e persona real cu por 
duna bo un conseho loke ta trata di 
caffeine y no e articulo aki. 



REVISTA 
BOULEVARD 



ELMAR 

Un sincero deseo pa 
tur miembronan di 
PRENSA 

cu nan gran dia 

'Pa&ieti 



Cu honor ta manda un sincero 
palabra di felicitacion pa tur 
MIEMBRONAN Dl PRENSA 

fttrobe Vrensa" ta den periodo di nan cekóracion. 

Un traSao no tanfacil. 

Unperiodista mespor escofie pa medio di su traSao su triunfo. 

Un periodista ejçitoso nunca (o ser mira den e caminda difracaso, 
pero (o ser apreciapa su (ectoman, y nan Lo Lçeda Briya mescos 
cu e diay su so(o. 

ITrontera di unperiodista ta supen, pa informapue6(o correctamente. 
Un '“Prensa” di sanger hamas (o fmci maf uso di su pen y su 
informacionnan. 

(PaSien 




Tur Diadomingo 
5or pm - 8or pm 
Vuelo - 999 
"Oldies 99.9" 

(3 ora biahando bek den tempo) 
Piloto: JOE HERNANDEZ 
Co-piloto: Tico B. - Jimmy - Jan 

GALACTICA FM STEREO 



E sonido Cosmico 
Tel: 830999 







































OBTENIBLE NA TUR SUPERMARKET & GROCERIES 


TIP TOP AGENCIES 

GENERAL COMMISSION AGENT TEL. 822269 







ROB'S TIRE 
& 

SERVICE CENTER N.V. 

SABANA GRANDI2 - SANTA CRUZ - ARUBA 


NEW & USED TIRES * AUTO PARTS 
TIRE REPAIR * WHEEL ALIGNMENT * 
FUELINJECTION * BRAKES REPAIR * 
SUSPENTION * C.V. JOINT * 
BALANCING * LIGHT ADJUSTMENT 
DISC & DRUM REPAIR * 
STEAMING * LUBRICATION 

CALL NOW FOR 
OUR PRICE 



TEL.: (297) 856688 
TEL.: (297) 850474 
AX: 858361 



































